title: A Bizottság (EU) 2019/913 végrehajtási rendelete (2019. május 29.) a lantán-karbonát-oktahidrát macskák takarmány-adalékanyagaként való engedélyezésének megújításáról, valamint a 163/2008/EK rendelet hatályon kívül helyezéséről (az engedély jogosultja: Bayer HealthCare AG) (EGT-vonatkozású szöveg.)

text:
                  5.6.2019

                  HU

                  Az Európai Unió Hivatalos Lapja

                  L 146/57

         A BIZOTTSÁG (EU) 2019/913 VÉGREHAJTÁSI RENDELETE
         (2019. május 29.)
         a lantán-karbonát-oktahidrát macskák takarmány-adalékanyagaként való engedélyezésének megújításáról, valamint a 163/2008/EK rendelet hatályon kívül helyezéséről (az engedély jogosultja: Bayer HealthCare AG)
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:

                     (1)

                     Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának vagy megújításának feltételeiről és eljárásairól.

                     (2)

                     A lantán-karbonát-oktahidrát macskák takarmány-adalékanyagaként történő felhasználását a 163/2008/EK bizottsági rendelet (2) engedélyezte 10 évre.

                     (3)

                     Az 1831/2003/EK rendelet 14. cikkének megfelelően az említett engedély jogosultja kérelmet nyújtott be a lantán-karbonát-oktahidrát macskák takarmány-adalékanyagaként való engedélyezésének megújítására, kérelmezve, hogy az adalékanyagot az „állattenyésztésben alkalmazott adalékanyagok” kategóriába sorolják. A kérelemhez csatolták az 1831/2003/EK rendelet 14. cikkének (2) bekezdésében előírt adatokat és dokumentumokat.

                     (4)

                     Az Európai Élelmiszerbiztonsági Hatóság (a továbbiakban: Hatóság) 2018. november 29-i véleményében (3) azt a következtetést vonta le, hogy a kérelmező által szolgáltatott adatok alapján az adalékanyag megfelel az engedélyezés feltételeinek.

                     (5)

                     A lantán-karbonát-oktahidrát értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó adalékanyagra megadott engedélyt az e rendelet mellékletében meghatározottak szerint meg kell újítani.

                     (6)

                     A lantán-karbonát-oktahidrát takarmány-adalékanyagként való engedélyezésének az e rendelet mellékletében megállapított feltételek szerinti megújítása következtében a 163/2008/EK rendeletet hatályon kívül kell helyezni.

                     (7)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            A mellékletben meghatározott, az „állattenyésztésben alkalmazott adalékanyagok” adalékanyag-kategóriába és az „egyéb állattenyésztésben alkalmazott adalékanyagok” funkcionális csoportba tartozó adalékanyagra megadott engedély a mellékletben meghatározott feltételek mellett megújításra kerül.

            2. cikk
            A 163/2008/EK rendelet hatályát veszti.

            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. május 29-én.

                  a Bizottság részéről

                  az elnök

               Jean-Claude JUNCKER

            (1)  HL L 268., 2003.10.18., 29. o.

            (2)  A Bizottság 163/2008/EK rendelete (2008. február 22.) a lantán-karbonát-oktahidrát (Lantharenol) készítmény takarmányadalékként való engedélyezéséről (HL L 50., 2008.2.23., 3. o.).

            (3)  EFSA Journal 2018;16(12):5542.

            MELLÉKLET

                        Az adalékanyag azonosító száma

                        Az engedély jogosultjának neve

                        Adalékanyag

                        Összetétel, kémiai képlet, leírás, analitikai módszer

                        Állatfaj vagy -kategória

                        Legkisebb tartalom

                        Legnagyobb tartalom

                        Egyéb rendelkezések

                        Az engedély lejárta

                        mg/kg adalékanyag a 12 %-os nedvességtartalmú teljes értékű takarmányban

                           Kategória: állattenyésztésben alkalmazott adalékanyagok. Funkcionális csoport: egyéb állattenyésztésben alkalmazott adalékanyagok (a foszfor vizelettel történő kiválasztásának csökkenése)

                        4d1

                        Bayer HealthCare AG

                        Lantán-karbonát-oktahidrát

                           Az adalékanyag összetétele

                        Lantán-karbonát-oktahidrát készítmény
                        Legalább 85 % lantán-karbonát-oktahidrát hatóanyagot tartalmaz

                           A hatóanyag jellemzése

                        Lantán-karbonát-oktahidrát
                        La2(CO3)3*8H2O
                        CAS-szám: 6487-39-4

                           Analitikai módszer
                            (1)

                        A takarmány-adalékanyagban található karbonát mennyiségének meghatározására:
                        Közösségi módszer (152/2009/EK rendelet – III-O. melléklet)
                        A takarmány-adalékanyagban és a takarmányokban található lantán-karbonát-oktahidrát mennyiségének meghatározására:
                        Induktív csatolású plazma atomemissziós spektrometria (ICP-AES)

                        Macskák

                        1 500

                        7 500

                                    1.

                                    Az adalékanyag és az előkeverékek használati utasításában fel kell tüntetni a tárolási feltételeket és a hőkezeléssel szembeni stabilitást.

                                    2.

                                    Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a használatból fakadó lehetséges kockázatok kezelésére. Ha a kockázatokat e folyamatokkal vagy intézkedésekkel nem lehet felszámolni vagy minimálisra csökkenteni, akkor az adalékanyagot és az előkeverékeket egyéni védőeszközzel, többek között védőmaszkkal kell használni.

                                    3.

                                    Az adalékanyag használati utasításában fel kell tüntetni a következőket:
                                    „kerülje a magas foszfortartalmú takarmánnyal való egyidejű alkalmazást.”

                        2029. június 25.

               (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports


title: A Bizottság (EU) 2019/914 végrehajtási rendelete (2019. május 29.) a Bacillus licheniformis DSM 28710 készítmény hízópulykák, tenyészpulykák és kevésbé jelentős hízó- és tojóbaromfifajok takarmány-adalékanyagaként történő engedélyezéséről (az engedély jogosultja: HuvePharma NV) (EGT-vonatkozású szöveg.)

text:
                  5.6.2019

                  HU

                  Az Európai Unió Hivatalos Lapja

                  L 146/60

         A BIZOTTSÁG (EU) 2019/914 VÉGREHAJTÁSI RENDELETE
         (2019. május 29.)
         a Bacillus licheniformis DSM 28710 készítmény hízópulykák, tenyészpulykák és kevésbé jelentős hízó- és tojóbaromfifajok takarmány-adalékanyagaként történő engedélyezéséről (az engedély jogosultja: HuvePharma NV)
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:

                     (1)

                     Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról.

                     (2)

                     Az 1831/2003/EK rendelet 7. cikkének megfelelően kérelmet nyújtottak be a Bacillus licheniformis DSM 28710 készítmény engedélyezése iránt. A kérelemhez csatolták az említett rendelet 7. cikkének (3) bekezdésében előírt adatokat és dokumentumokat.

                     (3)

                     A kérelem az „állattenyésztésben alkalmazott adalékanyagok” adalékanyag-kategóriába sorolandó, Bacillus licheniformis DSM 28710 készítmény hízópulykák, tenyészpulykák és kevésbé jelentős hízó- és tojóbaromfifajok takarmány-adalékanyagaként történő engedélyezésére vonatkozik.

                     (4)

                     Az „állattenyésztésben alkalmazott adalékanyagok” adalékanyag-kategóriába tartozó Bacillus licheniformis DSM 28710 készítmény takarmány-adalékanyagként való alkalmazását az (EU) 2017/1904 bizottsági végrehajtási rendelet (2) a brojlercsirkék és tojójércék esetében tíz évre engedélyezte.

                     (5)

                     Az Európai Élelmiszerbiztonsági Hatóság (a továbbiakban: Hatóság) 2018. november 28-i véleményében (3) megállapította, hogy a Bacillus licheniformis DSM 28710 készítmény a javasolt felhasználási feltételek mellett nincs káros hatással sem az állati egészségre, sem a környezetre. A Hatóság azt is megállapította, hogy az adalékanyag potenciális légzőszervi szenzibilizálónak minősül, és nem lehet következtetést levonni az adalékanyag szem- vagy bőrszenzibilizáló, illetve -irritáló hatására vonatkozóan. A Bizottság ezért úgy véli, hogy megfelelő óvintézkedéseket kell hozni az emberi egészségre, különösen az adalékanyag felhasználóira gyakorolt káros hatások megelőzése érdekében. A Hatóság megállapította továbbá, hogy az adalékanyag a hízópulykák esetében az ajánlott adagban hatékony lehet a takarmánybevitel-súlygyarapodás aránya tekintetében, és hogy ez a következtetés a tenyészpulykákra és a kevésbé jelentős hízó- és tojóbaromfifajokra is kiterjeszthető. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést.

                     (6)

                     A Bacillus licheniformis DSM 28710 készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.

                     (7)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            A mellékletben meghatározott, az „állattenyésztésben alkalmazott adalékanyagok” adalékanyag-kategóriába és a „bélflóra-stabilizálók” funkcionális csoportba tartozó készítmény takarmány-adalékanyagként történő felhasználása a mellékletben meghatározott feltételek mellett engedélyezett.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. május 29-én.

                  a Bizottság részéről

                  az elnök

               Jean-Claude JUNCKER

            (1)  HL L 268., 2003.10.18., 29. o.

            (2)  A Bizottság (EU) 2017/1904 végrehajtási rendelete (2017. október 18.) a Bacillus licheniformis DSM 28710 készítmény brojlercsirkék és tojójércék takarmány-adalékanyagaként történő engedélyezéséről (az engedély jogosultja a Huvepharma NV) (HL L 269., 2017.10.19., 27. o.).

            (3)  EFSA Journal 2019;17(1):5536.

            MELLÉKLET

                        Az adalékanyag azonosító száma

                        Az engedély jogosultjának neve

                        Adalékanyag

                        Összetétel, kémiai képlet, leírás, analitikai módszer

                        Állatfaj vagy -kategória

                        Maximális életkor

                        Legkisebb tartalom

                        Legnagyobb tartalom

                        Egyéb rendelkezések

                        Az engedély lejárta

                        CFU/kg 12 %-os nedvességtartalmú teljes értékű takarmányban

                        Kategória: állattenyésztésben alkalmazott adalékanyagok. Funkcionális csoport: bélflóra-stabilizálók.

                        4b1828

                        HuvePharma NV

                           Bacillus licheniformis DSM 28710

                           Az adalékanyag összetétele

                           Bacillus licheniformis DSM 28710 készítmény, amely legalább az alábbit tartalmazza:
                        3,2 × 109 CFU/g adalékanyag
                        szilárd formában

                           A hatóanyag jellemzése

                        A Bacillus licheniformis DSM 28710 csíraképes spórái

                           Analitikai módszer
                            (1)

                        A takarmány-adalékanyagban, az előkeverékben és a takarmányban található Bacillus licheniformis DSM 28710 számlálására:

                                    —

                                    lemezkenéses módszer (EN 15784)

                              A Bacillus licheniformis DSM 28710 azonosítására:

                                    —

                                    Pulzáló erőterű gél-elektroforézis (PFGE)

                        Hízópulykák
                        Tenyészpulykák
                        Kevésbé jelentős hízó- és tojóbaromfifajok

                        —

                        1,6 × 109

                        —

                                    1.

                                    Az adalékanyag és az előkeverék használati utasításában fel kell tüntetni a tárolási feltételeket és a hőkezeléssel szembeni stabilitást.

                                    2.

                                    Használata a következő engedélyezett kokcidiosztatikumok valamelyikét tartalmazó, pulykáknak szánt takarmányban engedélyezett: diklazuril, halofuginon, robenidin, lasalocid, maduramicin vagy monenzin.

                                    3.

                                    Használata a következő engedélyezett kokcidiosztatikumok valamelyikét tartalmazó, kevésbé jelentős hízó- és tojóbaromfifajoknak szánt takarmányban engedélyezett: diklazuril vagy lasalocid.

                                    4.

                                    A takarmányipari vállalkozóknak munkafolyamatokat és megfelelő szervezeti intézkedéseket kell meghatározniuk az adalékanyag és az előkeverékek felhasználói számára a belégzés, a bőrrel való érintkezés és a szembe kerülés jelentette veszélyek kezelésére. Ha a bőrön, belélegzésen és szemen keresztüli expozíciót e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket megfelelő egyéni védőeszközzel kell használni.

                        2029. június 25.

               (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports


title: A Bizottság (EU) 2019/916 végrehajtási rendelete (2019. június 4.) az 1306/2013/EU európai parlamenti és tanácsi rendelet alapján a közvetlen kifizetésekre alkalmazandó kiigazítási aránynak a 2019. naptári év vonatkozásában történő rögzítéséről

text:
                  5.6.2019

                  HU

                  Az Európai Unió Hivatalos Lapja

                  L 146/98

         A BIZOTTSÁG (EU) 2019/916 VÉGREHAJTÁSI RENDELETE
         (2019. június 4.)
         az 1306/2013/EU európai parlamenti és tanácsi rendelet alapján a közvetlen kifizetésekre alkalmazandó kiigazítási aránynak a 2019. naptári év vonatkozásában történő rögzítéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendeletre (1) és különösen annak 26. cikke (3) bekezdésére,
         a Mezőgazdasági Alapok Bizottságával való konzultációt követően,
         mivel:

                     (1)

                     Az 1306/2013/EU rendelet 25. cikke értelmében minden év elején a közvetlen kifizetéseknek a rendelet 26. cikkében említett pénzügyi fegyelmi mechanizmussal történő csökkentése révén létre kell hozni egy olyan tartalékot, amelynek célja a mezőgazdasági termelést vagy értékesítést érintő súlyos válságok esetén további támogatást nyújtani a mezőgazdasági ágazat számára.

                     (2)

                     Az 1306/2013/EU rendelet 26. cikkének (1) bekezdése szerint az 1311/2013/EU, Euratom tanácsi rendeletben (2) a piachoz kapcsolódó kiadások és a közvetlen kifizetések finanszírozása tekintetében meghatározott éves felső összeghatárok betartása érdekében kiigazítási arányt kell meghatározni a közvetlen kifizetésekre vonatkozóan, amennyiben az adott közbenső összeghatár alá tartozó intézkedések finanszírozására vonatkozó előrejelzések azt mutatják, hogy egy adott pénzügyi évben az alkalmazandó felső összeghatárok túllépése várható.

                     (3)

                     A mezőgazdasági ágazatot érintő válságokra képzett tartaléknak a Bizottság 2020. évi költségvetési tervezetében feltüntetett összege folyó áron 478 millió EUR. Az összeg fedezése érdekében a 2019. naptári év tekintetében az 1307/2013/EU európai parlamenti és tanácsi rendelet (3) I. mellékletében felsorolt támogatási rendszerek keretében nyújtott közvetlen kifizetésekre alkalmazni kell a pénzügyi fegyelmi mechanizmust.

                     (4)

                     A Bizottság 2020. évi költségvetési tervezetében meghatározott, a közvetlen kifizetésekre és a piachoz kapcsolódó kiadásokra vonatkozó előrejelzések szerint nincs szükség a pénzügyi fegyelmi mechanizmus további alkalmazására.

                     (5)

                     Az 1306/2013/EU rendelet 26. cikkének (3) bekezdésével összhangban az alkalmazás évének június 30-áig rögzíteni kell a kiigazítási arányt.

                     (6)

                     Általános szabályként az adott (N.) naptári évre közvetlen kifizetés iránti támogatási kérelmet benyújtó mezőgazdasági termelők részére az N+1. pénzügyi éven belüli rögzített kifizetési időszakban kell folyósítani a kifizetést. A tagállamok azonban – bizonyos korlátokon belül – a szóban forgó kifizetési időszak lejárta után, késedelmesen is teljesíthetnek a mezőgazdasági termelők részére kifizetéseket. Az ilyen késedelmes kifizetések teljesítésére egy későbbi pénzügyi évben is sor kerülhet. Ha egy adott naptári évben pénzügyi fegyelmet kell alkalmazni, a kiigazítási arányt csak azokra a kifizetésekre szabad alkalmazni, amelyekre vonatkozóan a támogatási kérelmet abban a naptári évben nyújtották be, amelyre a pénzügyi fegyelmet alkalmazni kell. Ezért a mezőgazdasági termelők közötti egyenlő bánásmód biztosítása érdekében indokolt úgy rendelkezni, hogy a kiigazítási arány csak azokra a kifizetésekre alkalmazandó, amelyekre vonatkozóan a támogatási kérelmet abban a naptári évben nyújtották be, amelyre a pénzügyi fegyelmet alkalmazni kell, függetlenül attól, hogy a kifizetést mikor folyósítják a mezőgazdasági termelők részére.

                     (7)

                     Az 1307/2013/EU rendelet 8. cikkének (1) bekezdése szerint az 1306/2013/EU rendelet 26. cikkének megfelelően meghatározott, a közvetlen kifizetésekre alkalmazandó kiigazítási arány az adott naptári évben a mezőgazdasági termelőknek nyújtandó közvetlen kifizetések összegének 2 000 EUR-t meghaladó részére alkalmazandó. Emellett az 1307/2013/EU rendelet 8. cikkének (2) bekezdése úgy rendelkezik, hogy a közvetlen kifizetések fokozatos bevezetése következtében a kiigazítási arány Horvátország esetében csak 2022. január 1-jétől alkalmazandó. Az e rendeletben meghatározandó kiigazítási arányt ezért az említett tagállam mezőgazdasági termelőinek folyósított kifizetésekre nem kell alkalmazni,

               ELFOGADTA EZT A RENDELETET:

            1. cikk

               (1)   Az 1306/2013/EU rendelet 25. és 26. cikkével és az 1307/2013/EU rendelet 8. cikkének (1) bekezdésével összhangban a kiigazítási arány meghatározása érdekében az 1307/2013/EU rendelet I. mellékletében felsorolt támogatási rendszerek keretében a mezőgazdasági termelőknek a 2019. naptári év tekintetében benyújtott támogatási kérelmek alapján teljesítendő, 2 000 EUR-t meghaladó összegű közvetlen kifizetések összegét 1,441101 %-os kiigazítási arány alkalmazásával csökkenteni kell.

               (2)   Az (1) bekezdésben meghatározott csökkentés Horvátország esetében nem alkalmazandó.

            2. cikk
            Ez a rendelet az Európai Unió Hivatalos Lapjában való kihirdetését követő hetedik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. június 4-én.

                  a Bizottság részéről

                  az elnök

               Jean-Claude JUNCKER

            (1)  HL L 347., 2013.12.20., 549. o.

            (2)  A Tanács 1311/2013/EU, Euratom rendelete (2013. december 2.) a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).

            (3)  Az Európai Parlament és a Tanács 1307/2013/EU rendelete (2013. december 17.) a közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról, valamint a 637/2008/EK és a 73/2009/EK tanácsi rendelet hatályon kívül helyezéséről (HL L 347., 2013.12.20., 608. o.).


title: A Tanács (EU) 2017/1942 végrehajtási rendelete (2017. október 25.) a szudáni helyzetre tekintettel hozott korlátozó intézkedésekről szóló, 747/2014/EU rendelet 15. cikke (3) bekezdésének végrehajtásáról

text:
               26.10.2017

               HU

               Az Európai Unió Hivatalos Lapja

               L 276/1

         A TANÁCS (EU) 2017/1942 VÉGREHAJTÁSI RENDELETE
   (2017. október 25.)
   a szudáni helyzetre tekintettel hozott korlátozó intézkedésekről szóló, 747/2014/EU rendelet 15. cikke (3) bekezdésének végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a szudáni helyzetre tekintettel hozott korlátozó intézkedésekről, valamint a 131/2004/EK és az 1184/2005/EK rendelet hatályon kívül helyezéséről szóló, 2014. július 10-i 747/2014/EU tanácsi rendeletre (1) és különösen annak 15. cikke (3) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2014. július 10-én elfogadta a 747/2014/EU rendeletet.

               (2)

               Az Egyesült Nemzetek Biztonsági Tanácsának az 1591 (2005) sz. ENSZ BT-határozat alapján létrehozott bizottsága 2017. október 17-én egy, a korlátozó intézkedések hatálya alá tartozó személy tekintetében naprakésszé tette az információkat.

               (3)

               A 747/2014/EU rendelet I. mellékletét ezért ennek megfelelően módosítani kell,

         ELFOGADTA EZT A RENDELETET:
   1. cikk
   A 747/2014/EU rendelet I. melléklete az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. október 25-én.

            a Tanács részéről

            az elnök

         M. MAASIKAS

      (1)  HL L 203., 2014.7.11., 1. o.

      MELLÉKLET
      Az ALNSIEM, Musa Hilal Abdallára vonatkozó bejegyzés helyébe az alábbi bejegyzés lép:

                     „2.

                        ALNSIEM, Musa Hilal Abdalla

                        Más néven: a) Sheikh Musa Hilal; b) Abd Allah; c) Abdallah; d) AlNasim; e) Al Nasim; f) AlNaseem; g) Al Naseem; h) AlNasseem; i) Al Nasseem

                        Tisztsége: a) korábban a Szudáni Nemzetgyűlés Al-Waha kerületbeli tagja; b) korábban a Szövetségi Ügyek Minisztériumának különleges tanácsadója; c) a mahamid törzs főparancsnoka Észak-Dárfúrban

                        Születési ideje: a) 1964. január 1.; b) 1959.

                        Születési helye: Kutum

                        Állampolgársága: Szudán

                        Címe: a) Kabkabiya, Szudán; b) Kutum, Szudán (jelenleg Kabkabiya és Kutum városában él Észak-Dárfúrban, korábban Kartúmban tartózkodott).

                        Útlevélszám: a) Diplomata útlevél száma: D014433, kiállítva 2013. február 21-én (Érvényessége lejárt 2015. február 21-én); b) Diplomata útlevél száma: D009889, kiállítva 2011. február 17-én (Érvényessége lejárt 2013. február 17-én).

                        Azonosító adatok: Állampolgársági bizonyítvány száma: A0680623.

                        Az ENSZ általi jegyzékbe vétel dátuma:2006. április 25.

                        Egyéb információk: Weblink az INTERPOL–ENSZ Biztonsági Tanács szankciós adatlaphoz: https://www.interpol.int/en/notice/search/un/5795065

                        A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó információ:

                     Alnsiem-et 2006. április 25-én vették, az 1672 (2006) sz. határozat értelmében, a következő bejegyzéssel került sor: »a jalul törzs főparancsnoka Észak-Dárfúrban«.
                     A Human Rights Watch állítása szerint birtokukban van egy 2004. február 13-i feljegyzés egy észak-dárfúri önkormányzati hivatalból, amely »a helyi védelmi egységek« számára elrendelte, hogy »engedjék a Musa Hilal sejk parancsnoksága alá tartozó mudzsahedinek és önkéntesek tevékenységének végzését [Észak-Dárfúr] térségében, és biztosítsák azok alapvető szükségleteit.«2005. szeptember 28-án 400 arab milicista támadta meg a nyugat-dárfúri Aro Sharrow falut (és az ott található belső menekülttábort), valamint Acho és Gozmena falvakat. Meggyőződésünk szerint Musa Hilal az Aro Sharrow-i belső menekülttábor megtámadása során jelen is volt; a fiát a Szudáni Felszabadítási Hadsereg (SLA) Shareia elleni támadásakor megölték, így személyes vérbosszúban vett részt. Alapos indokkal feltételezhető, hogy főparancsnokként közvetlenül ő felelt ezekért a tettekért, és felelős a nemzetközi humanitárius jogot és emberi jogi normákat sértő cselekményekért és egyéb atrocitásokért.”


title: A Bizottság (EU) 2017/1956 végrehajtási rendelete (2017. október 26.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Saucisson d'Ardenne/Collier d'Ardenne/Pipe d'Ardenne [OFJ])

text:
               27.10.2017

               HU

               Az Európai Unió Hivatalos Lapja

               L 277/4

         A BIZOTTSÁG (EU) 2017/1956 VÉGREHAJTÁSI RENDELETE
   (2017. október 26.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Saucisson d'Ardenne/Collier d'Ardenne/Pipe d'Ardenne [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 50. cikke (2) bekezdésének a) pontjával összhangban a Bizottság közzétette az Európai Unió Hivatalos Lapjában Belgium kérelmét (2) a „Saucisson d'Ardenne”/„Collier d'Ardenne”/„Pipe d'Ardenne” (OFJ) elnevezés bejegyzésére.

               (2)

               A Bizottsághoz két felszólalás érkezett, nevezetesen a Zurich Foodstuff Trading LLC-től (Egyesült Arab Emírségek) 2015. augusztus 17-én, valamint a Rezos Brands SA-tól (Görögország) 2015. szeptember 14-én.

               (3)

               A Bizottság továbbította Belgiumnak a Zurich Foodstuff Trading LLC felszólalását. A Rezos Brands SA által küldött felszólalást nem továbbították: az 1151/2012/EU rendelet 51. cikke (1) bekezdésének második albekezdése szerint bármely olyan, jogos érdekkel rendelkező természetes vagy jogi személy, amely olyan tagállamban rendelkezik székhellyel vagy lakóhellyel, amely nem azonos azzal a tagállammal, ahol a kérelmet benyújtották, a székhelye szerinti tagállamban felszólalást nyújthat be. Ennek alapján a Rezos Brands SA a Bizottsághoz közvetlenül nem nyújthatott be felszólalást. Ezen túlmenően a Bizottság a felszólalást az 1151/2012/EU rendelet 51. cikkének (1) bekezdése alapján a felszólalás benyújtására előírt határidő lejártát követően kapta meg.

               (4)

               2015. október 17-én a Bizottsághoz indokolással ellátott felszólalási nyilatkozat érkezett a Zurich Foodstuff Trading LLC-től.

               (5)

               A felszólaló indokolással ellátott felszólalási nyilatkozatban ismertetett érdeke nem állt fenn közvetlenül, hanem közvetett és elméleti volt. A Zurich Foodstuff Trading LLC-nek tehát nem állt fenn jogos érdeke, ezért a felszólalási eljárás nem folytatódott. Következésképpen a Zurich Foodstuff Trading LLC által benyújtott felszólalás elfogadhatatlannak minősül.

               (6)

               2014. július 16-án kelt levelükben a belga hatóságok továbbították a Bizottság részére a „Saucisson d'Ardenne”/„Collier d'Ardenne”/„Pipe d'Ardenne” OFJ elnevezés vonatkozásában meghatározott földrajzi területen kívüli telephellyel rendelkező TerBeke-Pluma vállalat kérelmét, amely korábban benyújtott egy, az 1151/2012/EU rendelet 49. cikkének (3) bekezdése szerinti, elfogadható indokolással ellátott felszólalási nyilatkozatot annak érdekében, hogy az 1151/2012/EU rendelet 15. cikkének (1) bekezdése értelmében átmeneti időszakot biztosítsanak számára, amely alatt továbbra is használhatja a „Saucisson d'Ardenne”/„Collier d'Ardenne”/„Pipe d'Ardenne” elnevezést. A belga hatóságok 2015. április 1-jén, 2016. november 3-án és 2017. április 3-án kelt levelükben közölték azokat az információkat és pontosításokat, amelyek szükségesek voltak ahhoz, hogy a Bizottság a fent említett átmeneti időszakra vonatkozó határozatot az összes tény ismeretében hozhassa meg.

               (7)

               Az 1151/2012/EU rendelet 9. cikke értelmében a „Saucisson d'Ardenne”/„Collier d'Ardenne”/„Pipe d'Ardenne” elnevezés 2014. május 8-tól – vagyis attól az időponttól, amikor a Bizottság kézhez kapta a bejegyzési kérelmet – megkapta a nemzeti átmeneti oltalmat. Ezzel összefüggésben az TerBeke-Pluma vállalat számára nemzeti szinten legfeljebb kilenchónapos alkalmazkodási időszakot biztosítottak, amelynek során továbbra is használhatta az oltalom alatt álló elnevezéseket a vonatkozó termékleírásnak meg nem felelő termékek tekintetében. Az alkalmazkodási időszak 2014. május 8-án kezdődött és kilenc hónappal később ért véget.

               (8)

               Mivel a TerBeke-Pluma vállalat 2015. február 8. óta nem forgalmazhatja termékét „Saucisson d'Ardenne”/„Collier d'Ardenne”/„Pipe d'Ardenne” néven, nem indokolt az 1151/2012/EU rendelet 15. cikkének (1) bekezdése szerinti átmeneti időszakot biztosítani. A bejegyzett elnevezéseknek a meghatározott földrajzi területen kívül előállított termékek tekintetében való használatának engedélyezése nem „átmenetet” tenne lehetővé, hanem – helytelenül – egy 2015. február 8. óta jogellenesnek tekintett helyzet ismételt kialakulásához vezetne.

               (9)

               A fentiekre figyelemmel a „Saucisson d'Ardenne”/„Collier d'Ardenne”/„Pipe d'Ardenne” elnevezést be kell jegyezni az „oltalom alatt álló eredetmegjelölések és földrajzi jelzések nyilvántartásába”,

         ELFOGADTA EZT A RENDELETET:
   1. cikk
   A „Saucisson d'Ardenne”/„Collier d'Ardenne”/„Pipe d'Ardenne” (OFJ) elnevezés bejegyzésre kerül.
   Az első bekezdésben említett elnevezés egy, a 668/2014/EU bizottsági végrehajtási rendelet (3) XI. melléklete szerinti 1.2. osztályba – Húsipari termékek (főzve, sózva, füstölve stb.) – tartozó terméket jelöl.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. október 26-án.

            a Bizottság részéről

            az elnök

         Jean-Claude JUNCKER

      (1)  HL L 343., 2012.12.14., 1. o.

      (2)  HL C 182., 2015.6.3., 7. o.

      (3)  A Bizottság 668/2014/EU végrehajtási rendelete (2014. június 13.) a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).


title: A Bizottság (EU) 2017/1957 végrehajtási rendelete (2017. október 26.) a Koszovóból származó egyes halakra és halászati termékekre vonatkozó uniós vámkontingensek megnyitásáról és kezeléséről

text:
                  27.10.2017

                  HU

                  Az Európai Unió Hivatalos Lapja

                  L 277/6

            A BIZOTTSÁG (EU) 2017/1957 VÉGREHAJTÁSI RENDELETE
      (2017. október 26.)
      a Koszovóból (*1) származó egyes halakra és halászati termékekre vonatkozó uniós vámkontingensek megnyitásáról és kezeléséről
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az egyrészről az Európai Unió és az Európai Atomenergia-közösség, másrészről Koszovó (*1) közötti stabilizációs és társulási megállapodás alkalmazására vonatkozó egyes eljárásokról szóló, 2017. február 15-i (EU) 2017/355 európai parlamenti és a tanácsi rendeletre (1) és különösen annak 2. cikkére,
      mivel:

                  (1)

                  Az egyrészről az Európai Unió és az Európai Atomenergia-közösség, másrészről Koszovó (*1) közötti stabilizációs és társulási megállapodást (2) (a továbbiakban: az STM) 2015. október 27-én írták alá, és az 2016. április 1-jén lépett hatályba.

                  (2)

                  Az STM 31. cikke és IV. melléklete megállapítja a halak és halászati termékek Unióba való behozatalára irányadó szabályokat. E rendelkezések értelmében bizonyos vámkontingensek mértékéig vámfizetés alóli kivételt kell biztosítani a Koszovóból származó pisztráng és ponty Unióba irányuló behozatalára.

                  (3)

                  Az STM halakra és halászati termékekre vonatkozó rendelkezéseinek végrehajtása érdekében 2016-ra és az azt követő évekre éves vámkontingenseket kell megnyitni és kezelni a pisztrángra és a pontyra vonatkozóan.

                  (4)

                  A vámkontingenseket a Bizottságnak az (EU) 2015/2447 bizottsági végrehajtási rendeletnek (3) megfelelően a szabad forgalomba bocsátásra vonatkozó vám-árunyilatkozatok elfogadásának időbeli sorrendje alapján kell kezelnie.

                  (5)

                  Az e rendeletben megállapított intézkedéseket indokolt az STM hatálybalépésének napjától alkalmazni. E rendeletnek ezért a lehető leghamarabb hatályba kell lépnie.

                  (6)

                  Az e rendeletben előírt intézkedések összhangban vannak a Vámkódexbizottság véleményével,

            ELFOGADTA EZT A RENDELETET:
      1. cikk
      A mellékletben foglaltak szerint uniós vámkontingensek kerülnek megnyitásra a Koszovóból származó egyes halakra és halászati termékekre vonatkozóan.
      2. cikk
      Az 1. cikkben említett vámkontingenseket a Bizottság az (EU) 2015/2447 végrehajtási rendelet 49–54. cikkének megfelelően kezeli.
      3. cikk
      Ez a rendelet az Európai Unió Hivatalos Lapjában való kihirdetésének napján lép hatályba.
      Ezt a rendeletet 2016. április 1-jétől kell alkalmazni.

         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. október 26-án.

               a Bizottság részéről

               az elnök

            Jean-Claude JUNCKER

         (*1)  Ez a megnevezés nem érinti a jogállással kapcsolatos álláspontokat, továbbá összhangban van az 1244 (1999) sz. ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.

         (1)  HL L 57., 2017.3.3., 59. o.

         (2)  HL L 71., 2016.3.16., 3. o.

         (3)  A Bizottság (EU) 2015/2447 végrehajtási rendelete (2015. november 24.) az Uniós Vámkódex létrehozásáról szóló 952/2013/EU európai parlamenti és tanácsi rendelet egyes rendelkezéseinek végrehajtására vonatkozó részletes szabályok megállapításáról (HL L 343., 2015.12.29., 558. o.).

         MELLÉKLET
         A Kombinált Nómenklatúra értelmezésére vonatkozó szabályoktól függetlenül a termékek árumegnevezésének szövege csupán tájékoztató jellegűnek tekintendő, mivel e melléklet keretein belül a preferenciális rendszer alkalmazási körét az e rendelet elfogadásakor hatályos KN-kódok határozzák meg. Ahol ex KN-kód szerepel, a preferenciális rendszer alkalmazási körét a KN-kód és a megfelelő árumegnevezés együttesen határozza meg.

            Halak és halászati termékek

                     Tételszám

                     KN-kód

                     TARIC-albontás

                     Árumegnevezés

                     Az éves vámkontingens mennyisége
                     (nettó súly tonnában)

                     Vámtétel

                     09.1506

                     0301 91

                     Pisztráng (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache és Oncorhynchus chrysogaster): élve; frissen vagy hűtve; fagyasztva; szárítva, sózva vagy sós lében tartósítva, füstölve; halfilé és más halhús; emberi fogyasztásra alkalmas liszt, dara és labdacs (pellet)

                     2016. április 1-től2016. december 31-ig:
                     15
                     A következő években január 1-től december 31-ig:
                     15

                     0 %

                     0302 11

                     0303 14

                     0304 42

                     0304 52 00

                     10

                     0304 82

                     0304 99 21

                     11, 12, 20

                     0305 10 00

                     10

                     0305 39 90

                     10

                     0305 43 00

                     0305 59 85

                     61

                     0305 69 80

                     61

                     09.1508

                     0301 93 00

                     Ponty (Cyprinus spp., Carassius spp., Ctenopharyngodon idellus, Hypophthalmichthys spp., Cirrhinus spp., Mylopharyngodon piceus, Catla catla, Labeo spp., Osteochilus hasselti, Leptobarbus hoeveni, Megalobrama spp.): élve; frissen vagy hűtve; fagyasztva; szárítva, sózva vagy sós lében tartósítva, füstölve; halfilé és más halhús; emberi fogyasztásra alkalmas liszt, dara és labdacs (pellet)

                     2016. április 1-től2016. december 31-ig:
                     20
                     A következő években január 1-től december 31-ig:
                     20

                     0 %

                     0302 73 00

                     0303 25 00

                     0304 39 00

                     20

                     0304 51 00

                     10

                     0304 69 00

                     20

                     0304 93 90

                     10

                     0305 10 00

                     20

                     0305 31 00

                     10

                     0305 44 90

                     10

                     0305 52 00

                     10

                     0305 64 00

                     10


title: A Bizottság (EU) 2017/1963 végrehajtási rendelete (2017. augusztus 9.) az 1306/2013/EU európai parlamenti és tanácsi rendeletnek, valamint az 1308/2013/EU európai parlamenti és tanácsi rendeletnek az olívaolaj- és az étkezésiolajbogyó-ágazat támogatásához kapcsolódó munkaprogramok tekintetében történő alkalmazására vonatkozó részletes szabályok megállapításáról szóló 615/2014/EU bizottsági végrehajtási rendelet módosításáról

text:
                  28.10.2017

                  HU

                  Az Európai Unió Hivatalos Lapja

                  L 279/30

            A BIZOTTSÁG (EU) 2017/1963 VÉGREHAJTÁSI RENDELETE
      (2017. augusztus 9.)
      az 1306/2013/EU európai parlamenti és tanácsi rendeletnek, valamint az 1308/2013/EU európai parlamenti és tanácsi rendeletnek az olívaolaj- és az étkezésiolajbogyó-ágazat támogatásához kapcsolódó munkaprogramok tekintetében történő alkalmazására vonatkozó részletes szabályok megállapításáról szóló 615/2014/EU bizottsági végrehajtási rendelet módosításáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendeletre (1) és különösen annak 57. cikke (2) bekezdésére, 58. cikke (4) bekezdésére, 62. cikke (2) bekezdésére és 66. cikke (4) bekezdésére,
      tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (2) és különösen annak 31. cikkére,
      mivel:

                  (1)

                  A 2015. április 1-jén indult hároméves munkaprogramok végrehajtása során szerzett tapasztalatok fényében a 615/2014/EU bizottsági végrehajtási rendelet (3) egyes rendelkezéseit egyszerűsíteni vagy tisztázni kell. Ugyanakkor indokolt tovább csökkenteni a piaci szereplők és a tagállami közigazgatási szervek adminisztratív terheit.

                  (2)

                  mivel a munkaprogramok végrehajtásának éve április 1-jén kezdődik, a kedvezményezett szervezetek egyesülése esetén a jóváhagyott munkaprogramok módosításainak tekintetében az egyesülő kedvezményezett szervezetek a munkaprogramjaikat párhuzamosan és elkülönítve működtetik az egyesülés végrehajtásának évét követő végrehajtási év kezdetéig. Ugyanezzel összefüggésben a munkaprogramokkal kapcsolatos intézkedések módosításainak elfogadására vonatkozóan egyes feltételeket ki kell igazítani annak egyértelművé tétele érdekében, hogy az érintett területre elkülönített költségvetés változatlan marad.

                  (3)

                  Annak érdekében, hogy az előleg folyósítására vonatkozó kérelmek jobban igazodjanak a kedvezményezett likviditásához, a tagállamoknak lehetőséget kell biztosítani arra, hogy a kedvezményezett szervezetek számára lehetővé tegyék az előleg folyósítására vonatkozó kérelmek benyújtását a hároméves munkaprogram végrehajtása során.

                  (4)

                  A jóváhagyott munkaprogram végrehajtásának biztosítása érdekében meg kell határozni a munkaprogram jóváhagyására irányuló kérelem benyújtásakor letétbe helyezendő biztosíték minimális összegét. Az előleghez kapcsolódó biztosítéknak a munkaprogram végrehajtásának egyes évei vége előtt történő felszabadítására vonatkozó szabályokat rugalmasabbá kell tenni, és össze kell hangolni az uniós finanszírozás kifizetésére vonatkozó szabályokkal.

                  (5)

                  Tekintettel arra, hogy a kifizetési kérelmek benyújtására vonatkozó szigorú határidők fő célja az éves költségvetési ciklus tiszteletben tartása, nagyobb rugalmasságot kell biztosítani a tagállamok számára a kifizetési kérelem benyújtására vonatkozó határidő megállapítását illetően mindaddig, amíg a tagállamok teljesítik a kifizetéseket azon naptári év október 15-ig, amelyben a munkaprogram végrehajtásának éve lejár.

                  (6)

                  A likviditási nehézségek megelőzése érdekében a munkaprogram végrehajtásának minden évében részleges kifizetési rendszert kell biztosítani a már felmerült kiadások megtérítésére.

                  (7)

                  Az egyszerűsítés érdekében lehetővé kell tenni, hogy a kedvezményezettek elismerésére vonatkozó feltételeknek való megfelelés ellenőrzése kizárólag dokumentumok alapján történjen.

                  (8)

                  Végezetül egyes információknak a Bizottság részére történő bejelentésére vonatkozó határidőt és a 615/2014/EU végrehajtási rendelet egyes rendelkezései közötti kereszthivatkozásokat egyértelműbbé kell tenni.

                  (9)

                  Ezért a 615/2014/EU végrehajtási rendeletet ennek megfelelően módosítani kell.

                  (10)

                  A 2018. április 1-je előtt jóváhagyott munkaprogramok tekintetében továbbra is a 615/2014/EU végrehajtási rendeletnek a jóváhagyásuk idején hatályos rendelkezései az irányadók a szóban forgó programok lezárulásáig.

                  (11)

                  Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,

            ELFOGADTA EZT A RENDELETET:
      1. cikk
      A 615/2014/EU végrehajtási rendelet a következőképpen módosul:

                  1.

                  A 2. cikk a következőképpen módosul:

                              a)

                              a (3) bekezdés első albekezdésének helyébe a következő szöveg lép:
                              „Olyan kedvezményezett szervezetek egyesülése esetén, amelyek korábban külön munkaprogrammal rendelkeztek, az érintett szervezetek e munkaprogramokat az egyesülést követő év március 31-ig párhuzamosan és elkülönítve működtetik.”;

                              b)

                              a (6) bekezdés c) és d) pontjának helyébe a következő szöveg lép:

                                          „c)

                                          a 611/2014/EU felhatalmazáson alapuló rendelet 3. cikkének (1) bekezdésében említett érintett tevékenységi körre elkülönített költségvetés változatlan marad;

                                          d)

                                          az érintett intézkedéstől az érintett tevékenységi kör más intézkedéseihez átcsoportosított költségvetési összeg nem haladja meg a 40 000 EUR-t.”

                  2.

                  A 3. és 4. cikk helyébe a következő szöveg lép:
                  „3. cikk
                  Előlegek
                  (1)   A kedvezményezett szervezetek a tagállam által meghatározandó időpontig nyújthatnak be előlegfizetési kérelmeket.
                  (2)   Egy adott munkaprogram végrehajtásának adott évére vonatkozóan kifizetett előlegek összege nem haladhatja meg az adott munkaprogramra eredetileg jóváhagyott támogatási összeg 90 %-át.
                  (3)   A tagállamok meghatározhatják az előlegek minimális összegét és az előlegek kifizetésének határidejét.
                  4. cikk
                  A letétbe helyezendő biztosítékok
                  (1)   A 611/2014/EU felhatalmazáson alapuló rendelet 7. cikke (3) bekezdésének g) pontjában említett biztosítéknak legalább az igényelt uniós finanszírozás 10 %-ának kell lennie.
                  (2)   A 3. cikkben említett előlegek kifizetésének feltétele, hogy a kérelmező a 907/2014/EU felhatalmazáson alapuló bizottsági rendelet (*1) IV. fejezete szerinti biztosítékot letétbe helyezze. A biztosíték összege az előleg összegének 110 %-a.
                  (3)   A kedvezményezett szervezetek a tagállam által meghatározandó időpontig, de legkésőbb a munkaprogram végrehajtásának egyes évei vége előtt a (2) bekezdésben említett biztosíték felszabadítására irányuló kérelmet nyújthatnak be az érintett tagállamhoz. Az 5. cikk (2) bekezdésének b) és c) pontjában említett dokumentumokon kívül a kérelemhez részletes, a 611/2014/EU felhatalmazáson alapuló rendelet 3. cikkében részletezett területekre és intézkedésekre lebontott leírást kell mellékelni a munkaprogram már végrehajtott szakaszairól. A tagállam ellenőrzi a szóban forgó dokumentumokat, és legkésőbb a kérelem benyújtásának hónapját követő második hónap folyamán felszabadítja az érintett kiadásoknak megfelelő biztosítékot.

                     (*1)  A Bizottság 907/2014/EU felhatalmazáson alapuló rendelete (2014. március 11.) az 1306/2013/EU európai parlamenti és tanácsi rendeletnek a kifizető ügynökségek és más szervek, a pénzgazdálkodás, a számlaelszámolás, a biztosítékok és az euro használata tekintetében történő kiegészítéséről (HL L 255., 2014.8.28., 18. o.).”"

                  3.

                  Az 5. cikk a következőképpen módosul:

                              a)

                              az (1) bekezdés helyébe a következő szöveg lép:
                              „(1)   Az 1308/2013/EU rendelet 29. cikkének (2) bekezdése szerinti uniós finanszírozás folyósítása érdekében a kedvezményezett szervezet abban a naptári évben, amelyben a munkaprogram végrehajtásának éve véget ér, de legkésőbb a tagállam által meghatározandó olyan időpontig, amely lehetővé teszi az (5) bekezdésnek való megfelelést, benyújtja kifizetés iránti kérelmét a tagállam kifizető ügynökségéhez.
                              A tagállam kifizető ügynöksége azt követően fizetheti ki a kedvezményezett szervezeteknek a munkaprogram egyes végrehajtási éveinek megfelelő uniós finanszírozás fennmaradó részét, hogy a 9. cikkben említett éves jelentés, illetve a 7. cikkben említett vizsgálati jelentés alapján ellenőrizte, hogy a 3. cikkben említett előleg minden egyes részletéhez kapcsolódó intézkedéseket ténylegesen végrehajtották.”;

                              b)

                              az (5) bekezdés első mondatának helyébe a következő szöveg lép:
                              „Legkésőbb azon naptári év október 15-ig, amelyben a munkaprogram végrehajtásának éve lejár, az igazoló dokumentumok megvizsgálását és a 6. cikkben említett ellenőrzések elvégzését követően a tagállam kifizeti az uniós finanszírozásból járó összeget, és adott esetben felszabadítja a 4. cikk (2) bekezdésében említett biztosítékot.”

                  4.

                  A szöveg a következő 5a. cikkel egészül ki:
                  „5a. cikk
                  Részleges kifizetések
                  (1)   A tagállamok engedélyezhetik a kedvezményezett szervezetek számára, hogy kérelmezzék a támogatás azon részének kifizetését, amely a munkaprogram keretében már elköltött összegeknek felel meg.
                  (2)   Az (1) bekezdésben említett kérelmek bármikor benyújthatók, de legfeljebb a munkaprogram végrehajtásának minden egyes évében két alkalommal. Az 5. cikk (2) bekezdésének b) és c) pontjában említett dokumentumokon kívül a kérelmekhez részletes, a 611/2014/EU felhatalmazáson alapuló rendelet 3. cikkében részletezett területekre és intézkedésekre lebontott leírást kell mellékelni a munkaprogram már végrehajtott szakaszairól.
                  (3)   Az (1) bekezdésben említett kérelmek alapján összesen kifizetett összeg nem haladhatja meg a támogatás azon részének 80 %-át, amely a munkaprogram keretében az érintett időszakban már elköltött összegeknek felel meg. A tagállamok meghatározhatják a részleges kifizetések minimális összegét és a kérelmek benyújtásának határidejét.”

                  5.

                  A 6. cikk a következő (6) bekezdéssel egészül ki:
                  „(6)   A tagállamok a kedvezményezettek elismerésére vonatkozó feltételek teljesülésének az (1) bekezdés a) pontjában említett ellenőrzését kizárólag dokumentumok alapján is elvégezhetik.”

                  6.

                  A 10. cikk a következőképpen módosul:

                              a)

                              az (1) bekezdés a következőképpen módosul:

                                          i.

                                          a bevezető szövegrész helyébe a következő szöveg lép:
                                          „Az illetékes hatóságok legkésőbb az új hároméves munkaprogram kezdetét megelőző január 31-ig értesítik a Bizottságot az e rendelet végrehajtásával kapcsolatos nemzeti intézkedésekről, különös tekintettel az alábbiakat érintő intézkedésekre:”;

                                          ii.

                                          a c) és a d) pont helyébe a következő szöveg lép:

                                                      „c)

                                                      az uniós finanszírozásnak a konkrét tevékenységi körökre fordítandó, a 611/2014/EU felhatalmazáson alapuló rendelet 5. cikkében említett minimális mértéke, az olívaolaj- és az étkezésiolajbogyó-ágazatnak a szóban forgó felhatalmazáson alapuló rendelet 6. cikke (1) bekezdésének a) pontjában említett irányvonalai és prioritásai, valamint a szóban forgó felhatalmazáson alapuló rendelet 7. cikke (3) bekezdésének f) pontjában említett mennyiségi és minőségi hatékonysági mutatók;

                                                      d)

                                                      az e rendelet 5. cikkének (1) bekezdésében és 5a. cikkének (3) bekezdésében említett időpontok;”

                              b)

                              a (3) bekezdés bevezető szövegrésze helyébe a következő szöveg lép:
                              „Az illetékes hatóságok legkésőbb a munkaprogram végrehajtásának egyes éveit követő október 20-ig megküldik a Bizottságnak az e rendelet végrehajtásáról szóló jelentést, amely legalább a következő információkat tartalmazza:”.

            2. cikk
      Ez a rendelet az Európai Unió Hivatalos Lapjában való kihirdetését követő hetedik napon lép hatályba.
      A rendelet a 2018. április 1-je után induló munkaprogramokra és jóváhagyási eljárásaikra alkalmazandó.

         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. augusztus 9-én.

               a Bizottság részéről

               az elnök

            Jean-Claude JUNCKER

         (1)  HL L 347., 2013.12.20., 549. o.

         (2)  HL L 347., 2013.12.20., 671. o.

         (3)  A Bizottság 615/2014/EU végrehajtási rendelete (2014. június 6.) az 1306/2013/EU európai parlamenti és tanácsi rendeletnek, valamint az 1308/2013/EU európai parlamenti és tanácsi rendeletnek az olívaolaj- és az étkezésiolajbogyó-ágazat támogatásához kapcsolódó munkaprogramok tekintetében történő alkalmazására vonatkozó részletes szabályok megállapításáról (HL L 168., 2014.6.7., 95. o.).


title: A Bizottság (EU) 2017/1945 végrehajtási rendelete (2017. június 19.) a 2014/65/EU európai parlamenti és tanácsi irányelvnek megfelelően a kérelmező és engedélyezett befektetési vállalkozások által és számukra nyújtandó értesítések tekintetében végrehajtás-technikai standardok meghatározásáról (EGT-vonatkozású szöveg. )

text:
                  26.10.2017

                  HU

                  Az Európai Unió Hivatalos Lapja

                  L 276/22

            A BIZOTTSÁG (EU) 2017/1945 VÉGREHAJTÁSI RENDELETE
      (2017. június 19.)
      a 2014/65/EU európai parlamenti és tanácsi irányelvnek megfelelően a kérelmező és engedélyezett befektetési vállalkozások által és számukra nyújtandó értesítések tekintetében végrehajtás-technikai standardok meghatározásáról
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a pénzügyi eszközök piacairól, valamint a 2002/92/EK irányelv és a 2011/61/EU irányelv módosításáról szóló, 2014. május 15-i 2014/65/EU európai parlamenti és tanácsi irányelvre (1) és különösen annak 7. cikke (5) bekezdésének harmadik albekezdésére,
      mivel:

                  (1)

                  Helyénvaló egységes formanyomtatványok, mintadokumentumok és eljárások meghatározása egy olyan egységes mechanizmus biztosítása érdekében, amellyel a tagállamok illetékes hatóságai hatékonyan gyakorolhatják hatásköreiket a vállalkozások befektetési szolgáltatások nyújtására, befektetési tevékenységek végzésére és ahol releváns, kiegészítő szolgáltatások nyújtására vonatkozó engedélyezése tekintetében.

                  (2)

                  A 2014/65/EU irányelv II. címének megfelelően befektetési vállalkozásként történő engedélyezésért folyamodó kérelmező és az illetékes hatóság közötti kommunikáció megkönnyítése érdekében az illetékes hatóságoknak ki kell jelölniük egy kapcsolattartó pontot specifikusan az engedélyezési eljárás céljára, és a kapcsolattartó pontra vonatkozó információkat közzé kell tenniük weboldalukon.

                  (3)

                  Annak érdekében, hogy az illetékes hatóság értékelni tudja, hogy a vállalkozás vezetőtestületében bekövetkező változások veszélyeztethetik-e a vállalkozás hatékony, megalapozott és megbízható vezetését, és megfelelően figyelembe tudja venni az ügyfelei érdekeit és a piac integritását, egyértelmű határidőket kell meghatározni az ilyen változásokra vonatkozó információ benyújtására.

                  (4)

                  Mindazonáltal ha a vezetőtestületben bekövetkező változás a vállalkozás ellenőrzésén kívüli tényezők miatt történik – például a vezetőtestület egy tagjának halála esetén –, mentesíteni kell a vállalkozásokat azon követelmény alól, hogy a változásokra vonatkozó információkat a változás érvénybelépése előtt benyújtsák. Ilyen körülmények között a vállalkozások számára engedélyezni kell, hogy a változást követő 10 munkanapon belül értesítsék az illetékes hatóságot.

                  (5)

                  A személyes adatoknak a tagállamok által e rendelet alkalmazásában történő feldolgozására a 95/46/EK európai parlamenti és tanácsi irányelv (2) alkalmazandó.

                  (6)

                  Ez a rendelet az Európai Értékpapírpiaci Hatóság (ESMA) által a Bizottsághoz benyújtott végrehajtás-technikai standardtervezeten alapul.

                  (7)

                  Az ESMA nyilvános konzultációt folytatott, elemezte az ezekkel összefüggésben felmerülő, esetleges költségeket és hasznot, és kikérte az 1095/2010/EU európai parlamenti és tanácsi rendelet (3) 37. cikke alapján létrehozott Értékpapírpiaci Érdekképviseleti Csoport véleményét,

            ELFOGADTA EZT A RENDELETET:
      1. cikk
      Kapcsolattartó pont kijelölése
      Az illetékes hatóságoknak ki kell jelölniük egy kapcsolattartó pontot, amely a 2014/65/EU irányelv II. címének megfelelően befektetési vállalkozásként történő engedélyezésért folyamodó kérelmezőktől kapott minden információt kezel. A kijelölt kapcsolattartó pont elérhetőségét közzé kell tenni és rendszeresen frissíteni kell az illetékes hatóság weboldalán.
      2. cikk
      A kérelem benyújtása
      (1)   A 2014/65/EU irányelv II. címének megfelelően befektetési vállalkozásként történő engedélyezésért folyamodó kérelmezőnek az I. mellékletben meghatározott mintadokumentum kitöltésével kell benyújtania kérelmét az illetékes hatóságnak.
      (2)   A kérelmezőnek a II. mellékletben meghatározott mintadokumentum kitöltésével vezetőtestületének minden tagjára vonatkozóan információkkal kell ellátnia az illetékes hatóságot.
      3. cikk
      A kérelem formanyomtatványának kézhezvétele és átvételi elismervény
      Az illetékes hatóság a kérelem kézhezvételétől számított 10 munkanapon belül átvételi elismervényt küld a kérelmezőnek, amelybe belefoglalja az 1. cikkben említett kijelölt kapcsolattartó pont elérhetőségét.
      4. cikk
      További információ kérése
      Ha a kérelem értékeléséhez további információra van szükség, az illetékes hatóság kérést küld a kérelmezőnek, amelyben megjelöli a rendelkezésre bocsátandó információkat.
      5. cikk
      A vezetőtestület tagságában bekövetkezett változások bejelentése
      (1)   A befektetési vállalkozás értesíti az illetékes hatóságot a vezetőtestülete tagságában bekövetkező változásról, mielőtt a változás érvénybe lép.
      Amennyiben megalapozott indokokból nem lehetséges megtenni az értesítést a változás érvénybelépése előtt, akkor azt a változást követően 10 munkanapon belül kell megtenni.
      (2)   A befektetési vállalkozás a III. mellékletben meghatározott formátumban nyújtja be az (1) bekezdésben említett változásra vonatkozó információkat.
      6. cikk
      A határozat közlése
      Az illetékes hatóság a 2014/65/EU irányelv 7. cikkének (3) bekezdésében említett hat hónapos időszakon belül papíron, elektronikus úton, vagy mindkét módon tájékoztatja a kérelmezőt az engedély megadására vagy elutasítására vonatkozó határozatáról.
      7. cikk
      Hatálybalépés és alkalmazás
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      Ezt a rendeletet 2018. január 3-tól kell alkalmazni.

         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. június 19-én.

               a Bizottság részéről

               az elnök

            Jean-Claude JUNCKER

         (1)  HL L 173., 2014.6.12., 349. o.

         (2)  Az Európai Parlament és a Tanács 1995. október 24-i 95/46/EK irányelve a személyes adatok feldolgozása vonatkozásában az egyének védelméről és az ilyen adatok szabad áramlásáról (HL L 281., 1995.11.23., 31. o.).

         (3)  Az Európai Parlament és a Tanács 2010. november 24-i 1095/2010/EU rendelete az európai felügyeleti hatóság (Európai Értékpapírpiaci Hatóság) létrehozásáról, a 716/2009/EK határozat módosításáról és a 2009/77/EK bizottsági határozat hatályon kívül helyezéséről (HL L 331., 2010.12.15., 84. o.)

         I. MELLÉKLET

            Befektetési vállalkozásként való engedélyezés iránti kérelem formanyomtatványa

         Szövege kép

            Hivatkozási szám:
            Dátum:
            FELADÓ:
            A kérelmező neve:
            Címe:
            (A kijelölt kapcsolattartó elérhetőségei)
            Név:
            Telefonszám:
            E-mail:
            CÍMZETT:
            Tagállam:
            Illetékes hatóság:
            Cím:
            (A kijelölt kapcsolattartó pont elérhetőségei)
            Cím:
            Telefonszám:
            E-mail:
            Tisztelt [a megfelelő személy neve]!
            A 2014/65/EU irányelv 7. cikke (5) bekezdésében előírt információ nyújtására vagy az értesítésre szolgáló egységes formanyomtatványok, mintadokumentumok és eljárások tekintetében, az említett irányelv 7. cikke (2) bekezdésének egységes alkalmazási feltételei biztosítása céljából végrehajtás-technikai standardokat meghatározó (EU) 2017/1945 bizottsági végrehajtási rendelet 2. cikkének megfelelően mellékelten küldjük az engedélykérelmet.

         Szövege kép

            — A kérelem elkészítéséért felelős személy:
            Név:
            Státusz/pozíció:
            Telefonszám:
            Fax (ha van):
            E-mail:
            — A kérelem jellege (jelölje meg a megfelelő négyzetet):
            Engedély
            Már megszerzett engedély módosítása
            TARTALOM
            A kérelmező vállalkozásra vonatkozó általános információk
            [Illessze be a 2014/65/EU európai parlamenti és tanácsi irányelvnek a befektetési vállalkozások engedélyezésére vonatkozó információkat és követelményeket meghatározó szabályozástechnikai standardok tekintetében történő kiegészítéséről szóló, 2016. július 14-i (EU) 2017/1943 felhatalmazáson alapuló bizottsági rendelet 1. cikkében említett információt. Adja meg az említett információt itt, vagy hivatkozzon az információt tartalmazó vonatkozó mellékletekre.]
            A tőkére vonatkozó információk
            [Illessze be az (EU) 2017/1943 felhatalmazáson alapuló rendelet 2. cikkében említett információt. Adja meg az említett információt itt, vagy hivatkozzon az információt tartalmazó vonatkozó mellékletekre.]
            A részvényesekre vonatkozó információk
            [Illessze be az (EU) 2017/1943 felhatalmazáson alapuló rendelet 3. cikkében említett információt. Adja meg az említett információt itt, vagy hivatkozzon az információt tartalmazó vonatkozó mellékletekre.]
            A vezető testületre és az üzleti tevékenységet irányító személyekre vonatkozó információk
            [Illessze be az (EU) 2017/1943 felhatalmazáson alapuló rendelet 4. cikkében említett információt. Adja meg az említett információt itt, vagy hivatkozzon az információt tartalmazó vonatkozó mellékletekre.]
            Pénzügyi információk
            [Illessze be az (EU) 2017/1943 felhatalmazáson alapuló rendelet 5. cikkében említett információt. Adja meg az említett információt itt, vagy hivatkozzon az információt tartalmazó vonatkozó mellékletekre.]
            A szervezetre vonatkozó információk
            [Illessze be az (EU) 2017/1943 felhatalmazáson alapuló rendelet 6. cikkében említett információt. Adja meg az említett információt itt, vagy hivatkozzon az információt tartalmazó vonatkozó mellékletekre.]

         II. MELLÉKLET

            A vezető testület tagjainak listája

         Szövege kép

            Hivatkozási szám:
            Dátum:
            FELADÓ:
            A kérelmező neve:
            Cím:
            (A kijelölt kapcsolattartó elérhetőségei)
            Név:
            Telefonszám:
            E-mail:
            CÍMZETT:
            Illetékes hatóság:
            Cím:
            (A kijelölt kapcsolattartó pont elérhetőségei, ha releváns)
            Cím:
            Telefonszám:
            E-mail:
            Tisztelt [a megfelelő személy neve]!
            A 2014/65/EU irányelv 7. cikke (5) bekezdésében előírt információ nyújtására vagy az értesítésre szolgáló egységes formanyomtatványok, mintadokumentumok és eljárások tekintetében, az említett irányelv 9. cikke (5) bekezdésének egységes alkalmazási feltételei biztosítása céljából végrehajtás-technikai standardokat meghatározó, 2017. június 19-i (EU) 2017/1945 alapuló bizottsági végrehajtási rendelet 2. cikkének megfelelően mellékelten küldjük az értesítési kérést.

         Szövege kép

            — A kérelem elkészítéséért felelős személy:
            Név:
            Státusz/pozíció:
            Telefonszám:
            Fax (ha van):
            E-mail:
            Dátum:
            Aláírás:
            A vezető testület tagjainak listája
            1. tag
            Név:
            Elérhetőségek (telefonszám, e-mail cím, cím)
            Pozíció:
            Szakmai tapasztalat és egyéb releváns tapasztalat
            Iskolai végzettség és vonatkozó szakképzettség
            Ügyvezető és nem ügyvezető igazgatói pozíciók más szervezetekben
            Hatálybalépés napja
            Adja meg az említett információt itt, vagy ismertesse az információ megadásának módját, vagy hivatkozzon az információt tartalmazó vonatkozó mellékletekre.]
            n. tag:
            Név:
            Elérhetőségek (telefonszám, e-mail cím, cím)
            Pozíció:
            Szakmai tapasztalat és egyéb releváns tapasztalat
            Iskolai végzettség és vonatkozó szakképzettség
            Ügyvezető és nem ügyvezető igazgatói pozíciók más szervezetekben
            Hatálybalépés napja
            Adja meg az említett információt itt, vagy ismertesse az információ megadásának módját, vagy hivatkozzon az információt tartalmazó vonatkozó mellékletekre.]
            Nyújtsa be a következőket:
            — A vezető testület új tagjának kijelölését jóváhagyó közgyűlés jegyzőkönyve.
            — Az új tagok kijelölését jóváhagyó vezető testületi közgyűlés jegyzőkönyve.

         III. MELLÉKLET

            A vezető testület tagságában bekövetkezett változásokra vonatkozó információk bejelentése

         Szövege kép

            Hivatkozási szám:
            Dátum:
            FELADÓ:
            A kérelmező neve:
            Cím:
            (A kijelölt kapcsolattartó elérhetőségei)
            Név:
            Telefonszám:
            E-mail:
            CÍMZETT:
            Illetékes hatóság:
            Cím:
            (A kijelölt kapcsolattartó pont elérhetőségei, ha releváns)
            Cím:
            Telefonszám:
            E-mail:
            Tisztelt [a megfelelő személy neve]!
            A 2014/65/EU irányelv 7. cikke (5) bekezdésében előírt információ nyújtására vagy az értesítésre szolgáló egységes formanyomtatványok, mintadokumentumok és eljárások tekintetében, az említett irányelv 9. cikke (5) bekezdésének egységes alkalmazási feltételei biztosítása céljából végrehajtás-technikai standardokat meghatározó, 2017. június 19-i (EU) 2017/1945 bizottsági végrehajtási rendelet 4. cikkének megfelelően mellékelten küldjük az értesítési kérést.
            — A kérelem elkészítéséért felelős személy:
            Név:
            Státusz/pozíció:
            Telefonszám:
            Fax (ha van):
            E-mail:

         Szövege kép

            A vezető testületet elhagyó tag(ok)ra vonatkozó információk
            1. tag
            Név:
            Elérhetőségek (telefonszám, e-mail cím, cím)
            Pozíció:
            A vezető testületből való kilépés hatálybalépésének napja
            A vezető testületből való kilépés okai
            2. tag
            Név:
            Elérhetőségek (telefonszám, e-mail cím, cím)
            Pozíció:
            A vezető testületből való kilépés hatálybalépésének napja
            A vezető testületből való kilépés okai
            n. tag:
            Név:
            Elérhetőségek (telefonszám, e-mail cím, cím)
            Pozíció:
            A vezető testületből való kilépés hatálybalépésének napja
            A vezető testületből való kilépés okai
            A vezető testület új tagjára(tagjaira) vonatkozó információk
            1. tag
            Név:
            Elérhetőségek (telefonszám, e-mail cím, cím)
            Pozíció:
            Szakmai tapasztalat és egyéb releváns tapasztalat
            Iskolai végzettség és vonatkozó szakképzettség
            Ügyvezető és nem ügyvezető igazgatói pozíciók más szervezetekben
            Hatálybalépés napja
            Adja meg az említett információt itt, vagy ismertesse az információ megadásának módját, vagy hivatkozzon az információt tartalmazó vonatkozó mellékletekre.]
            n. tag:
            Név:
            Elérhetőségek (telefonszám, e-mail cím, cím)
            Pozíció:
            Szakmai tapasztalat és egyéb releváns tapasztalat
            Iskolai végzettség és vonatkozó szakképzettség
            Ügyvezető és nem ügyvezető igazgatói pozíciók más szervezetekben

         Szövege kép

            Hatálybalépés napja
            Adja meg az említett információt itt, vagy ismertesse az információ megadásának módját, vagy hivatkozzon az információt tartalmazó vonatkozó mellékletekre.]
            A vezető testület tagjainak teljes aktualizált listája
            Nyújtsa be a következőket:
            — A vezető testület új tagjának kijelölését jóváhagyó közgyűlés jegyzőkönyve.
            — Az új tagok kijelölését jóváhagyó vezető testületi közgyűlés jegyzőkönyve.
            Név
            Pozíció
            Hatálybalépés napja


title: A Bizottság (EU) 2017/1944 végrehajtási rendelete (2017. június 13.) a 2004/39/EK és a 2014/65/EU európai parlamenti és tanácsi irányelv szerinti befektetési vállalkozásban tervezett befolyásolórészesedés-szerzésre vonatkozó bejelentés kapcsán az érintett illetékes hatóságok között folytatott konzultációs folyamat egységes formanyomtatványaira, mintadokumentumaira és eljárásaira vonatkozó végrehajtás-technikai standardok megállapításáról (EGT-vonatkozású szöveg. )

text:
                  26.10.2017

                  HU

                  Az Európai Unió Hivatalos Lapja

                  L 276/12

            A BIZOTTSÁG (EU) 2017/1944 VÉGREHAJTÁSI RENDELETE
      (2017. június 13.)
      a 2004/39/EK és a 2014/65/EU európai parlamenti és tanácsi irányelv szerinti befektetési vállalkozásban tervezett befolyásolórészesedés-szerzésre vonatkozó bejelentés kapcsán az érintett illetékes hatóságok között folytatott konzultációs folyamat egységes formanyomtatványaira, mintadokumentumaira és eljárásaira vonatkozó végrehajtás-technikai standardok megállapításáról
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a pénzügyi eszközök piacairól, a 85/611/EGK és a 93/6/EGK tanácsi irányelv és a 2000/12/EK európai parlamenti és tanácsi irányelv módosításáról, valamint a 93/22/EGK tanácsi irányelv hatályon kívül helyezéséről szóló, 2004. április 21-i 2004/39/EK európai parlamenti és tanácsi irányelvre (1) és különösen annak 10a. cikke (8) bekezdésének hatodik albekezdésére,
      tekintettel a pénzügyi eszközök piacairól, valamint a 2002/92/EK irányelv és a 2011/61/EU irányelv módosításáról szóló, 2014. május 15-i 2014/65/EU európai parlamenti és tanácsi irányelvre (2) és különösen annak 12. cikke (9) bekezdésére,
      mivel:

                  (1)

                  A befektetési vállalkozásban tervezett befolyásolórészesedés-szerzésre vagy -növelésre vonatkozó bejelentések tagállami illetékes hatóságok általi precíz értékelésének biztosítása érdekében közös egységes formanyomtatványokat, mintadokumentumokat és eljárásokat kell meghatározni. A szóban forgó esetekben az érintett illetékes hatóságoknak konzultálniuk kell egymással, és egymás rendelkezésére kell bocsátaniuk minden alapvető vagy lényeges információt.

                  (2)

                  Együttműködésük elősegítése és információcseréjük hatékonyságának biztosítása érdekében a 2004/39/EK irányelv 48. cikke szerint kijelölt illetékes hatóságoknak ki kell jelölniük a kifejezetten a 2004/39/EK irányelv 10. cikkének (4) bekezdésében előírt konzultációs folyamatért felelős kapcsolattartókat, akiknek központosított jegyzékét az Európai Értékpapírpiaci Hatóságnak (ESMA) kell vezetnie.

                  (3)

                  Az illetékes hatóságok közötti, időben történő és hatékony együttműködés biztosítása érdekében egyértelmű határidőket kell rendelni a konzultációs eljárásokhoz. Az egyértelműség érdekében az együttműködési eljárás részeként a megkereső hatóságnak előzetes értesítést kell küldenie a megkeresett hatóságnak, hogy azt tájékoztassa a folyamatban lévő értékelésről.

                  (4)

                  Az eljárásoknak alkalmasaknak kell lenniük annak biztosítására is, hogy az illetékes hatóságok a kapott információk minőségére és lényegességére vonatkozó visszajelzések cseréjével együttműködjenek a folyamat tökéletesítésében.

                  (5)

                  Az illetékes hatóságok, más hatóságok, szervek vagy személyek közötti információcserének vagy -továbbításnak összhangban kell lennie a személyes adatokra vonatkozóan a 95/46/EK európai parlamenti és tanácsi irányelvben (3) meghatározott szabályokkal.

                  (6)

                  Az ESMA által e rendelet alkalmazásában végzett személyesadat-feldolgozásra a 45/2001/EK európai parlamenti és tanácsi rendelet (4) vonatkozik.

                  (7)

                  Ez a rendelet az ESMA által a Bizottságnak benyújtott végrehajtás-technikai standardtervezeten alapul.

                  (8)

                  Az ESMA az érintett illetékes hatóságok közötti konzultációs folyamat egységes formanyomtatványai, mintadokumentumai és eljárásai bevezetésének költségeiről és hasznáról nem folytatott nyilvános konzultációt vagy vizsgálatot, mivel alkalmazási körük és hatásuk fényében ezt aránytalannak tartotta.

                  (9)

                  A 2014/65/EU irányelv 2014. július 2-án lépett hatályba. A 2014/65/EU irányelv 12. cikkének (9) bekezdése felváltja a 2004/39/EK irányelv 10a. cikkének (8) bekezdését, és felhatalmazza az ESMA-t a 2004/39/EK irányelv 10a. cikkének (8) bekezdésében meghatározottakkal azonos végrehajtás-technikai standardok kidolgozására. Továbbá a 2004/39/EK irányelv 10b. cikke (4) bekezdésének és 10. cikke (4) bekezdésének tartalma megegyezik a 2014/65/EU irányelv 13. cikke (4) bekezdésének, illetve 11. cikke (2) bekezdésének tartalmával. A 2014/65/EU irányelv 94. cikkének (1) bekezdése értelmében a 2004/39/EK irányelv 2017. január 3-ával hatályát veszti. A Bizottság által a 2004/39/EK irányelv 10a. cikke (8) bekezdésével összhangban elfogadott technikai standardokat a 2014/65/EU irányelv 12. cikkének (8) bekezdése szerint is megfelelőnek kell tekinteni, következésképpen a technikai standard 2018. január 3-át követően tovább alkalmazandó, anélkül, hogy bármilyen további módosításra lenne szükség,

            ELFOGADTA EZT A RENDELETET:
      1. cikk
      Tárgy
      Ez a rendelet megállapítja az azon konzultációs folyamat keretében folytatott információcsere során alkalmazandó egységes formanyomtatványokat, mintadokumentumokat és eljárásokat, amely a célvállalkozás illetékes hatósága (a megkereső hatóság) és a részesedést szerezni kívánó személy, vagy az olyan engedéllyel rendelkező szervezet illetékes hatósága (a megkeresett hatóság) között zajlik, amely vagy a részesedést szerezni kívánó személy leányvállalata, vagy a részesedést szerezni kívánó személy ellenőrzése alatt áll.
      2. cikk
      Kijelölt kapcsolattartók
      (1)   A 2004/39/EK irányelv 48. cikke szerint kijelölt illetékes hatóságok kijelölik az e rendelet alkalmazásában folytatott kommunikációért felelős kapcsolattartókat, és e személyekről értesítik az ESMA-t.
      (2)   Az (1) bekezdésben említett illetékes hatóságok általi használatra szolgáló, a kijelölt kapcsolattartókat tartalmazó jegyzéket az ESMA vezeti és aktualizálja.
      3. cikk
      Előzetes értesítés
      (1)   A megkereső hatóság a részesedést szerezni kívánó személy által a 2004/39/EK irányelv 10. cikkének (3) bekezdésével összhangban tett bejelentés átvételét követő három munkanapon belül előzetes értesítést küld a megkeresett hatóságnak.
      (2)   A megkereső hatóság az előzetes értesítést az I. mellékletben meghatározott mintadokumentum kitöltésével küldi meg, az abban meghatározott összes információt feltüntetve.
      4. cikk
      Konzultációs értesítés
      (1)   A megkereső hatóság a részesedést szerezni kívánó személy által a 2004/39/EK irányelv 10. cikkének (3) bekezdésével összhangban tett bejelentés átvételét követően a lehető leghamarabb, de nem később, mint 20 munkanapon belül konzultációs értesítést küld a megkeresett hatóságnak.
      (2)   A megkereső hatóság az (1) bekezdésben említett konzultációs értesítést írásban, postai úton, illetve fax vagy biztonságos elektronikus eszköz útján küldi meg, és – amennyiben a megkeresett hatóság a 3. cikkben említett előzetes értesítésre adott válaszában nem rendelkezik másképp – címzettként a megkeresett hatóság kijelölt kapcsolattartóját tünteti fel.
      (3)   A megkereső hatóság az (1) bekezdésben említett konzultációs értesítést a II. mellékletben meghatározott mintadokumentum kitöltésével küldi meg, meghatározva különösen az általa kért információk bizalmas jellegével kapcsolatos kérdéseket, és pontosítva az általa a megkeresett hatóságtól kért lényeges információk részleteit.
      5. cikk
      Átvételi elismervény a konzultációs értesítésről
      A megkeresett hatóság az átvételtől számított két munkanapon belül átvételi elismervényt küld a konzultációs értesítésről, amelyben feltünteti a kijelölt kapcsolattartó bármely további elérhetőségét, és adott esetben a válaszadás becsült időpontját.
      6. cikk
      A megkeresett hatóság válasza
      (1)   A konzultációs értesítésre írásban, postai úton, illetve fax vagy biztonságos elektronikus eszköz útján kell válaszolni. Címzettként – a megkereső hatóság egyéb rendelkezése híján – a kijelölt kapcsolattartót kell feltüntetni.
      (2)   A megkeresett hatóság a konzultációs értesítés átvételét követően a lehető leghamarabb, de nem később, mint a konzultációs értesítés átvételét követően 20 munkanapon belül a megkereső hatóság rendelkezésére bocsátja a következő információkat:

                  a)

                  a konzultációs értesítésben kért lényeges információkat, ideértve a részesedést szerezni kívánó személy részesedésszerzésével kapcsolatos véleményét vagy fenntartásait is;

                  b)

                  saját kezdeményezésére minden olyan egyéb alapvető információt, amely befolyásolhatja az értékelést.

            (3)   Amennyiben a megkeresett hatóság nem képes a (2) bekezdésben előírt határidő betartására, úgy erről értesíti a megkereső hatóságot, megjelöli a késedelem okát és a válaszadás becsült időpontját. A megkeresett hatóság rendszeres visszajelzést ad a kért információ rendelkezésre bocsátásával kapcsolatos előrehaladásról.
      (4)   A megkeresett hatóság a (2) bekezdés szerinti információkat a III. mellékletben meghatározott mintadokumentum használatával bocsátja rendelkezésre.
      7. cikk
      Konzultációs eljárások
      (1)   A megkereső hatóság és a megkeresett hatóság a konzultációs értesítéssel és a válasszal kapcsolatos kommunikáció céljaira a 4. cikk (2) bekezdésében és a 6. cikk (1) bekezdésében meghatározott eszközök közül a leggyorsabbat használja, figyelembe véve a titoktartási megfontolásokat, a továbbításhoz szükséges időt, a továbbítandó üzenet volumenét és a megkereső hatóság információhoz való hozzáférésének egyszerűségét. A megkereső hatóság azonnal megadja a megkeresett hatóság által kért pontosításokat.
      (2)   Ha a kért információt a megkeresett hatóság tagállamának másik hatósága birtokolja, vagy birtokolhatja, akkor a megkeresett hatóság a 6. cikknek megfelelően haladéktalanul összegyűjti és megküldi a megkereső hatóságnak az információkat.
      (3)   A megkeresett hatóság és a megkereső hatóság együttműködik a megkeresés végrehajtása során esetlegesen felmerülő problémák megoldásában, ideértve azt is, ha a segítségnyújtás becsült költségei túl nagyok a megkeresett hatóság számára.
      (4)   Amennyiben az értékelési időszak alatt új információ vagy további információ iránti igény merül fel, úgy a megkereső hatóság és a megkeresett hatóság együttműködik annak biztosítása érdekében, hogy minden további lényeges információ cseréjére sor kerüljön e rendeletnek megfelelően.
      (5)   A 4. cikk (2) bekezdésétől és a 6. cikk (1) bekezdésétől eltérve, amennyiben az információ cseréjére a 2004/39/EK irányelv 10a. cikke (1) bekezdésének második albekezdésében említett értékelési időszak végét megelőző 15 munkanapon belül kerül sor, úgy azt szóban is végre lehet hajtani. Az ilyen információt a részt vevő illetékes hatóságok egyéb rendelkezése híján a későbbiekben a 4. cikk (2) bekezdésének és a 6. cikk (1) bekezdésének megfelelően meg kell erősíteni.
      (6)   A megkeresett hatóság és a megkereső hatóság visszajeleznek egymásnak a konzultációra okot adó értékelés kimeneteléről, illetve adott esetben a kapott információ vagy más segítség hasznosságáról, illetve az ilyen információ vagy segítség nyújtásakor felmerült problémákról.
      8. cikk
      Hatálybalépés
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.

         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. június 13-án.

               a Bizottság részéről

               az elnök

            Jean-Claude JUNCKER

         (1)  HL L 145., 2004.4.30., 1. o.

         (2)  HL L 173., 2014.6.12., 349. o.

         (3)  Az Európai Parlament és a Tanács 95/46/EK irányelve (1995. október 24.) a személyes adatok feldolgozása vonatkozásában az egyének védelméről és az ilyen adatok szabad áramlásáról (HL L 281., 1995.11.23., 31. o.).

         (4)  Az Európai Parlament és a Tanács 45/2001/EK rendelete (2000. december 18.) a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról (HL L 8., 2001.1.12., 1. o.).

         I. MELLÉKLET

            Előzetes értesítés mintadokumentuma

         [Az (EU) 2017/1944 bizottsági végrehajtási rendelet 3. cikke]
         Szövege kép

            Előzetes értesítés
            Hivatkozási szám:
            Dátum:
            Általános információk
            FELADÓ:
            Tagállam:
            Megkereső hatóság:
            Hivatalos cím:
            (A kijelölt kapcsolattartó elérhetőségei)
            Név:
            Tel.:
            E-mail:
            CÍMZETT:
            Tagállam:
            Megkeresett hatóság:
            Hivatalos cím:
            (A kijelölt kapcsolattartó elérhetőségei)
            Név:
            Tel.:
            E-mail:
            Tisztelt [a megfelelő személy neve]!
            A 2004/39/EK és a 2014/65/EU európai parlamenti és tanácsi irányelv szerinti befektetési vállalkozásban tervezett befolyásolórészesedés-szerzésre vonatkozó bejelentés kapcsán az érintett illetékes hatóságok között folytatott konzultációs folyamat egységes formanyomtatványaira, mintadokumentumaira és eljárásaira vonatkozó végrehajtás-technikai standardok megállapításáról szóló, 2017. június 13-i (EU) 2017/1944 bizottsági végrehajtási rendelet 3. cikkének megfelelően előzetes értesítést küldünk az alábbiakban részletezett ügy vonatkozásában.
            A tervezett részesedésszerzésre vonatkozó információk
            A részesedést szerezni kívánó személy:
            [Természetes személy esetében a 2004/39/EK és a 2014/65/EU európai parlamenti és tanácsi irányelvnek a részesedést szerezni kívánó személyek által egy befektetési vállalkozásban tervezett befolyásolórészesedés-szerzésnek a bejelentésébe foglalandó információk kimerítő jegyzékére vonatkozó szabályozástechnikai standardok tekintetében történő kiegészítéséről szóló, 2017. július 11-i (EU) 2017/1946 felhatalmazáson alapuló bizottsági rendelet 3. cikke (1) bekezdésének a) pontja szerinti információt kell megadni; jogi személy esetében az (EU) 2017/1946 felhatalmazáson alapuló rendelet 3. cikke (2) bekezdésének a) pontja szerinti információt kell megadni]

         Szövege kép

            A megkeresett hatóság tagállamában lévő érintett engedélyezett szervezet(ek) neve és a részesedést szerezni kívánó személyhez fűződő kapcsolata
            [Ha a részesedést szerezni kívánó személy a 2004/39/EK irányelv 10. cikke (4) bekezdésének a) pontja szerinti engedélyezett szervezet, akkor elég megadni a részesedést szerezni kívánó személy nevét. Ha a részesedést szerezni kívánó személy a 2004/39/EK irányelv 10. cikke (4) bekezdésének b) vagy c) pontja szerinti kategóriába tartozó engedélyezett szervezet, akkor ki kell fejteni a részesedést szerezni kívánó személynek a megkeresett hatóság tagállamában letelepedett érintett engedélyezett szervezethez fűződő kapcsolatát is]
            A célvállalkozás azonosítása:
            [Itt a 2004/39/EK és a 2014/65/EU európai parlamenti és tanácsi irányelvnek a részesedést szerezni kívánó személyek által egy befektetési vállalkozásban tervezett befolyásolórészesedés-szerzésnek a bejelentésébe foglalandó információk kimerítő jegyzékére vonatkozó szabályozástechnikai standardok tekintetében történő kiegészítéséről szóló, 2017. július 11-i (EU) 2017/1946 felhatalmazáson alapuló bizottsági rendelet 7. cikkének a) pontja szerinti információt kell megadni]
            A részesedést szerezni kívánó személy célvállalkozásbeli részesedésének jelenlegi és tervezett mértéke:
            [Itt a 2004/39/EK és a 2014/65/EU európai parlamenti és tanácsi irányelvnek a részesedést szerezni kívánó személyek által egy befektetési vállalkozásban tervezett befolyásolórészesedés-szerzésnek a bejelentésébe foglalandó információk kimerítő jegyzékére vonatkozó szabályozástechnikai standardok tekintetében történő kiegészítéséről szóló, 2017. július 11-i (EU) 2017/1946 felhatalmazáson alapuló bizottsági rendelet 7. cikke c) pontjának i., ii. és iii. alpontja szerinti információt kell megadni]
            Kérjük, vegyék figyelembe, hogy az értékelési eljárás (*) [dátum]-án/-én befejeződik. A továbbiakban meg fogjuk küldeni a konzultációs értesítést is, amely tartalmazni fogja a tervezett részesedésszerzésre vonatkozó összes alapvető információt, és amelyben feltüntetjük az általunk megkapni kívánt további lényeges információkat is. Addig is azonban, amennyiben a részesedésszerzéssel kapcsolatban vannak alapvető információik, illetve kifejtendő véleményük vagy fenntartásaik, úgy hálásak lennénk, ha azokat a lehető legkorábban, de legkésőbb az ezen előzetes értesítést követő konzultációs értesítés átvétele utáni 20 munkanapon belül rendelkezésünkre bocsátanák.
            (*) A 2004/39/EK irányelv 10a. cikke (1) bekezdésének második albekezdésével összhangban.
            Tisztelettel:
            [aláírás]

         II. MELLÉKLET

            Konzultációs értesítés mintadokumentuma

         [Az (EU) 2017/1944 bizottsági végrehajtási rendelet 4. cikke]
         Szövege kép

            Konzultációs értesítés
            Hivatkozási szám:
            Dátum:
            Általános információk
            FELADÓ:
            Tagállam:
            Megkereső hatóság:
            Hivatalos cím:
            (A kijelölt kapcsolattartó elérhetőségei)
            Név:
            Tel.:
            E-mail:
            CÍMZETT:
            Tagállam:
            Megkeresett hatóság:
            Hivatalos cím:
            (A kijelölt kapcsolattartó elérhetőségei)
            Név:
            Tel.:
            E-mail:
            Tisztelt [a megfelelő személy neve]!
            A 2004/39/EK és a 2014/65/EU európai parlamenti és tanácsi irányelv szerinti befektetési vállalkozásban tervezett befolyásolórészesedés-szerzésre vonatkozó bejelentés kapcsán az érintett illetékes hatóságok között folytatott konzultációs folyamat egységes formanyomtatványaira, mintadokumentumaira és eljárásaira vonatkozó végrehajtás-technikai standardok megállapításáról szóló, 2017. június 13-i (EU) 2017/1944 bizottsági végrehajtási rendelet 4. cikkének megfelelően konzultációs értesítést küldünk az alábbiakban részletezett ügy vonatkozásában.
            Kérjük, vegyék figyelembe, hogy az értékelési eljárás (*) [dátum]-án/-én befejeződik, ezért hálásak lennénk, ha a kért információt és bármely más alapvető vagy lényeges információt [e levél átvételétől számított 20 munkanap]-ig rendelkezésünkre bocsátanák, vagy, ha ez nem lehetséges, akkor jeleznék, hogy – az értékelési eljárás említett határidejére is figyelemmel – várhatóan mikor tudják megadni a kért segítséget.
            (*) A 2004/39/EK irányelv 10a. cikke (1) bekezdésének második albekezdésével összhangban.

         Szövege kép

            A tervezett részesedésszerzésre vonatkozó információk
            Tárgy
            [Ismertesse az információt, vagy hivatkozzon az információt tartalmazó releváns mellékletekre]
            A tervezett részesedésszerzés részletei
            [Ismertesse az információt, vagy hivatkozzon az információt tartalmazó releváns mellékletekre]
            Az egyéb részt vevő felügyeleti hatóságok adatai
            [Ismertesse az információt, vagy hivatkozzon az információt tartalmazó releváns mellékletekre]
            Előzmény:
            [Ha a megkeresésnek volt előzménye, az azonosítás érdekében adja meg a korábbi megkeresés adatait]
            A kért segítség típusa
            A kért információ [ha van ilyen]:
            [Ismertesse részletesen a kért konkrét információt, ideértve a kért lényeges dokumentumokat, és hogy a kért információ miért jelent segítséget. Példaként említhetők a következők:
            — A részesedést szerezni kívánó személy vagy az érintett engedélyezett szervezet részesedési struktúrája, és a részvényesek fő jellemzői
            — A részesedést szerezni kívánó személy vagy az érintett engedélyezett szervezet rátermettségére (alkalmasságára és magatartására) vonatkozó legfrissebb értékelés
            — A részesedést szerezni kívánó személy vagy az érintett engedélyezett szervezet pénzügyi stabilitására vonatkozó legfrissebb értékelés, adott esetben a kapcsolódó nyilvános vagy külső könyvvizsgálói jelentésekkel együtt
            — A részesedést szerezni kívánó személy vagy az érintett engedélyezett szervezet irányítási struktúrájára, valamint igazgatási és számviteli eljárásaira, belsőkontroll-rendszerére, vállalatirányítására, csoportstruktúrájára stb. vonatkozó, a megkeresett hatóság által készített legfrissebb értékelés]
            A megkereső hatóság által adott kiegészítő információ
            [Ismertesse, hogy a megkereső hatóság a tárggyal összefüggésben tartott-e kapcsolatot vagy fog-e kapcsolatot tartani a megkeresett hatóság tagállamának más hatóságával vagy bűnüldöző hatóságával vagy bármely más olyan hatósággal, amely a megkereső hatóság tudomása szerint komolyan érdekelt a megkeresés tárgyában]
            Tisztelettel:
            [aláírás]

         III. MELLÉKLET

            A megkeresett hatóság válaszának mintadokumentuma

         [Az (EU) 2017/1944 bizottsági végrehajtási rendelet 6. cikke]
         Szövege kép

            A megkeresett hatóság válasza
            Hivatkozási szám:
            Dátum:
            Általános információk
            FELADÓ:
            Tagállam:
            Megkeresett hatóság:
            Hivatalos cím:
            (A kijelölt kapcsolattartó elérhetőségei)
            Név:
            Tel.:
            E-mail:
            CÍMZETT:
            Tagállam:
            Megkereső hatóság:
            Hivatalos cím:
            (A kijelölt kapcsolattartó elérhetőségei)
            Név:
            Tel.:
            E-mail:
            Tisztelt [a megfelelő személy neve]!
            Az Önök által küldött [éééé.hh.nn]-i, [hivatkozás beillesztendő] hivatkozási számú konzultációs értesítést a 2004/39/EK és a 2014/65/EU európai parlamenti és tanácsi irányelv szerinti befektetési vállalkozásban tervezett befolyásolórészesedés-szerzésre vonatkozó bejelentés kapcsán az érintett illetékes hatóságok között folytatott konzultációs folyamat egységes formanyomtatványaira, mintadokumentumaira és eljárásaira vonatkozó végrehajtás-technikai standardok megállapításáról szóló, 2017. június 13-i (EU) 2017/1944 bizottsági végrehajtási rendelet 6. cikkének megfelelően feldolgoztuk.
            Kérjük, jelezze, ha nem biztos benne, hogy pontosan milyen információkat kell megadnia, vagy ha az értékelés valamely egyéb szempontja nem elég egyértelmű.

         Szövege kép

            Ha a kért információt összegyűjtötte, azt itt adja meg, vagy ismertesse, hogy azt miként fogja rendelkezésre bocsátani, vagy hivatkozzon az azt tartalmazó releváns mellékletekre:
            Ha van egyéb lényeges vagy alapvető információja, azt itt adja meg, vagy ismertesse, hogy azt miként fogja rendelkezésre bocsátani, vagy hivatkozzon az azt tartalmazó releváns mellékletekre:
            Saját kezdeményezésére ismertessen minden olyan alapvető információt, amely lényegesen befolyásolhatja az értékelést; ez lehet például a részesedést szerezni kívánó személy vagy az érintett engedélyezett szervezet csoportstruktúrája vagy a pénzügyi stabilitására vonatkozó legfrissebb értékelések.
            Tisztelettel:
            [aláírás]